TRT บวก 4% ลุ้นรายได้ปีนี้ทะลุ 2.2 พันลบ. รับแบ็คล็อกแน่น-ประมูลงานใหม่เพิ่มหมื่นล.  
TRT บวก 4% ลุ้นรายได้ปีนี้ทะลุ 2.2 พันลบ. รับแบ็คล็อกแน่น -ลุยประมูลงานใหม่เพิ่มหมื่นล. คาดได้งานไม่ต่ำกว่า 20-25% ของมูลค่างานทั้งหมด ส่วนธุรกิจแบตเตอรี่จะมีรายได้เข้ามาราว 100 ลบ.
TRT บวก 4% ลุ้นรายได้ปีนี้ทะลุ 2.2 พันลบ. รับแบ็คล็อกแน่น -ลุยประมูลงานใหม่เพิ่มหมื่นล. คาดได้งานไม่ต่ำกว่า 20-25% ของมูลค่างานทั้งหมด ส่วนธุรกิจแบตเตอรี่จะมีรายได้เข้ามาราว 100 ลบ.
5 เม.ย. 2565

ผู้สื่อข่าวรายงานว่าวันนี้ (5 เม.ย. 2565) ราคาหุ้นบริษัท ถิรไทย จำกัด (มหาชน) หรือ TRT ณ เวลา 11:34 น. อยู่ที่ระดับ 4.96 บาท เพิ่มขึ้น 0.18 บาท หรือ 3.77% โดยทำจุดสูงสุดที่ 5.05 บาท และทำจุดต่ำสุดที่ 4.82 บาท ด้วยมูลค่าการซื้อขาย 130.77 ล้านบาท

โดยก่อนหน้านี้ นายสัมพันธ์ วงษ์ปาน กรรมการผู้จัดการ กลุ่ม TRT เปิดเผยว่า บริษัทฯ ตั้งเป้ารายได้ปี 2565 ที่ 2,279 ล้านบาท หรือเติบโต 10% จากปีก่อนที่บริษัทฯ มีรายได้ 2,047 ล้านบาท โดยจะมีรายได้จากกลุ่มหม้อแปลงราว 1,965 ล้านบาท ที่บริษัทฯ มีคำสั่งซื้อล่วงหน้า (Backlog) ราว 650 ล้านบาท ซึ่งจะสามารถรับรู้รายได้ทั้งหมดภายในปีนี้ ในขณะเดียวกันยังอยู่ระหว่างการเข้าเสนองานอยู่ราว 9,200 ล้านบาท โดยคาดหวังจะได้งานไม่ต่ำกว่า 20-25% ของมูลค่างานทั้งหมด
โดยโครงการที่อยู่ระหว่างเข้าประมูลงานแบ่งเป็น โครงการการไฟฟ้านครหลวง (กฟน.) มูลค่า 2,200 ล้านบาท โครงการจากการไฟฟ้าส่วนภูมิภาค (กฟภ.) มูลค่า 2,700 ล้านบาท โครงการจากการไฟฟ้าฝ่ายผลิตแห่งประเทศไทย(กฟผ.) มูลค่า 600 ล้านบาท โครงการอื่นๆในประเทศ 1,800 ล้านบาท และส่งออก 1,900 ล้านบาท
ด้านรายได้ที่นอกเหนือจากกลุ่มหม้อแปลงราว 300 ล้านบาท โดยบริษัทคาดว่าจะมีรายได้จากกลุ่มแบตเตอรี่เข้ามาราว 100 ล้านบาท หลังจากที่ปีก่อนบริษัทฯ มีการรับรู้รายได้เข้ามาแล้วราว 5 ล้านบาท โดยปัจจุบันบริษัทฯ มี Backlog ราว 125 ล้านบาท และอยู่ระหว่างการเสนองานอยู่อีกราว 1,220 ล้านบาท ซึ่งบริษัทฯ คาดหวังจะได้งานไม่ต่ำกว่า 20-25% ของมูลค่างานทั้งหมด
“แม้ว่าราคาทองแดง ซึ่งเป็นวัตถุดิบในการผลิตปรับตัวเพิ่มสูงขึ้น แต่อย่างไรก็ตามบริษัทได้มีการติดตามอย่างใกล้ชิด และยังคงมีการบริหารจัดการที่ดีได้อย่างต่อเนื่อง ซึ่งมั่นใจว่าบริษัทยังบริหารจัดการได้อย่างดีทำให้บริษัทยังคงสามารถสร้างผลกำไรที่ดีได้” นายสัมพันธ์ กล่าว